CELEX: 22009D0149
Language: et
Date: 2009-12-04 00:00:00
Title: EMP Ühiskomitee otsus nr 149/2009, 4. detsember 2009 , millega muudetakse Euroopa Majanduspiirkonna lepingu XX lisa (keskkond)

11.3.2010   
            
            
               ET
            
            
               Euroopa Liidu Teataja
            
            
               L 62/49
            
         EMP ÜHISKOMITEE OTSUS
   nr 149/2009,
   4. detsember 2009,
   millega muudetakse Euroopa Majanduspiirkonna lepingu XX lisa (keskkond)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XX lisa on muudetud EMP Ühiskomitee 25. septembri 2009. aasta otsusega nr 101/2009 (1).
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 23. oktoobri 2001. aasta direktiiv 2001/81/EÜ teatavate õhusaasteainete siseriiklike ülemmäärade kohta (2),
            
         ON TEINUD JÄRGMISE OTSUSE:
   Artikkel 1
   Lepingu XX lisa punkti 21aqc (komisjoni määrus (EÜ) nr 1516/2007) järele lisatakse järgmine punkt:
   
               „21ar.
            
            
               
                  32001 L 0081: Euroopa Parlamendi ja nõukogu direktiiv 2001/81/EÜ, 23. oktoober 2001, teatavate õhusaasteainete siseriiklike ülemmäärade kohta (EÜT L 309, 27.11.2001, lk 22); muudetud järgmiste aktidega:
               
                           —
                        
                        
                           
                              1 03 T: 16. aprillil 2003. aastal vastu võetud Eesti Vabariigi, Küprose Vabariigi, Leedu Vabariigi, Läti Vabariigi, Malta Vabariigi, Poola Vabariigi, Slovaki Vabariigi, Sloveenia Vabariigi, Tšehhi Vabariigi ja Ungari Vabariigi ühinemistingimusi ning Euroopa Liidu aluslepingute muudatusi käsitlev akt (ELT L 236, 23.9.2003, lk 33),
                        
                     
                           —
                        
                        
                           
                              32006 L 0105: nõukogu direktiiv 2006/105/EÜ, 20. november 2006 (ELT L 363, 20.12.2006, lk 368).
                        
                     Käesolevas lepingus loetakse selle direktiivi sätteid järgmises kohanduses:
               
                           a)
                        
                        
                           Artiklile 2 lisatakse järgmine lõik:
                           
                                       „f)
                                    
                                    
                                       Norra osas heitmeid Svalbardi territooriumil.”
                                    
                                 
                     
                           b)
                        
                        
                           Artiklis 4 sätestatud kohustustest tulenevalt lisatakse I lisasse järgmised siseriiklikud ülemmäärad, millest EFTA riigid peavad 2010. aastaks kinni pidama:
                           
                                       „Riik
                                    
                                    
                                       SO2
                                       
                                       kilotonnides
                                    
                                    
                                       NOx
                                       
                                       kilotonnides
                                    
                                    
                                       LOÜ
                                       kilotonnides
                                    
                                    
                                       NH3
                                       kilotonnides
                                    
                                 
                                       Island
                                    
                                    
                                       90
                                    
                                    
                                       27
                                    
                                    
                                       31
                                    
                                    
                                       8
                                    
                                 
                                       Liechtenstein
                                    
                                    
                                       0,11
                                    
                                    
                                       0,37
                                    
                                    
                                       0,86
                                    
                                    
                                       0,15
                                    
                                 
                                       Norra
                                    
                                    
                                       22
                                    
                                    
                                       156
                                    
                                    
                                       195
                                    
                                    
                                       23”
                                    
                                 
                     
                           c)
                        
                        
                           Artikli 6 lõike 1 tekst asendatakse järgmisega:
                           „EFTA riigid koostavad hiljemalt 1. märtsiks 2010 programmid artiklis 4 nimetatud siseriiklike saasteainekoguste vähendamiseks, et hiljemalt 2010. aastaks oleks võimalik kinni pidada vähemalt I lisas ettenähtud siseriiklikest heitkoguste ülemmääradest.”
                        
                     
                           d)
                        
                        
                           Artikli 6 lõike 3 teksti ei kohaldata.
                        
                     
                           e)
                        
                        
                           Artikli 8 lõike 2 esimesele lõigule lisatakse järgmine lause:
                           „Vastavalt EMP lepingu protokolli nr 1 lõike 4 punktile a peavad EFTA riigid hiljemalt 31. märtsiks 2010 teavitama EFTA järelevalveametit artikli 6 lõigete 1 ja 2 kohaselt koostatud programmist.”
                        
                     
                           f)
                        
                        
                           Artikli 8 lõikele 3 lisatakse järgmine lõik:
                           „Kui komisjon ja EFTA järelevalveamet vahetavad EMP lepingu protokolli nr 1 lõike 4 punkti a kohaselt teavet ELi liikmesriikidelt või EFTA riikidelt saadud riiklike programmide kohta, edastab komisjon EFTA järelevalveametilt saadud asjaomase teabe ELi liikmesriikidele ning EFTA järelevalveamet edastab komisjonilt saadud asjaomase teabe EFTA-le ühe kuu jooksul pärast teabe saamist.” ”
                        
                     
         Artikkel 2
   Direktiivi 2001/81/EÜ islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 5. detsembril 2009, tingimusel et EMP Ühiskomiteele on esitatud kõik lepingu artikli 103 lõike 1 kohased teated (3).
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 4. detsember 2009
      
         
            EMP Ühiskomitee nimel
         
         
            eesistuja
         
         Oda Helen SLETNES
      
   
   
      (1)  ELT L 304, 19.11.2009, lk 18.
   
      (2)  EÜT L 309, 27.11.2001, lk 22.
   
      (3)  Põhiseadusest tulenevad nõuded on nimetatud.